Baba by Pta-kleuterskool weens ‘natuurlike oorsaak’ dood(Argieffoto ter illustrasie: Volodymyr Hryshchenko/Unsplash) Die polisie in Pretoria sê geen gemene spel word vermoed nie nadat ŉ agt maande oue babaseuntjie Maandag by ŉ kleuterskool in die ooste van die stad gesterf het. Ao. Duane Lightfoot, woordvoerder van die Garsfontein-polisie, sê ŉ oppasser by die skool het omstreeks 14:00 opgemerk die kind reageer glad nie. Paramedici, die baba se ouers en die polisie is onmiddellik ontbied. Die baba is by die skool dood verklaar, het Lightfoot gesê. Volgens hom het die staatspatoloog in oorleg met die dokter wat die kindjie tevore behandel het, tot die gevolgtrekking gekom dat hy aan ŉ natuurlike oorsaak gesterf het. Geen polisieondersoek word gedoen nie.